# Personlig computer VAIO Pro 11/13SVP1122/SVP1322

## Oprettelse af genoprettelsesmedier

Følg vejledningen nedenfor, hvis du skal oprette genoprettelsesmedie.

Du kan bruge dvd'er, en Blu-ray Disc eller et USB-flashdrev som genoprettelsesmedier.

- På modellen uden et indbygget optisk diskdrev:

  Anvend en USB-flashdrev.

- På modellen med et indbygget optisk diskdrev:

  Det anbefales, at du bruger DVD-R-medier, da data kan blive slettet på et USB-flashdrev ved et uheld. Du kan også bruge BD-R/BD-R DL/DVD-R DL/DVD+R/DVD+R DL-medier. De medietyper, som VAIO-computeren understøtter, og det nødvendige antal diske varierer dog afhængigt af den model, du har valgt. Du får meddelelse om sådanne oplysninger under oprettelsesprocessen.

#### Bemærk!

- USB-porte, der er i overensstemmelse med USB 3.0-standarden, understøtter ikke genoprettelse med et USB-flashdrev, der er i overensstemmelse med USB 3.0-standarden. Sørg for, på modeller uden USB-porte der kun overholder USB 2.0-standarden, at oprette genoprettelsesmedie vha. USB-flashdrevet, der ikke overholder USB 3.0-standarden.

1. Gå på internettet fra din VAIO-computer, og hent og installer de seneste opdateringer ved hjælp af VAIO Update.
2. Hvis du opretter genoprettelsesmedier (optiske diske) på modeller uden et indbygget optisk drev, skal du tilslutte et eksternt optisk drev (medfølger ikke) til VAIO-computeren. (Se Tilslutning af et eksternt drev for flere oplysninger om hvordan du tilslutter ekstern optisk diskdrev.)

   Hvis der følger en vekselstrømsadapter eller strømledning med, sæt det i en strømkilde.

3. Tryk på knappen ASSIST, når din VAIO-computer skal til at starte VAIO Care.

   Vælg, hvis Kontrol af brugerkonti-vinduet vises, Ja.

   VAIO Care-vinduet vises.

4. Vælg Advanced Tools, Restore and recovery, og vælg Create Recovery Media.
5. Læs omhyggeligt vejledningen på skærmen, og vælg derefter Next.
6. Følg instruktionerne på skærmen.

#### Bemærk!

- Det kan tage lidt tid, inden status for processen vises.

- Du må ikke skubbe et medie ud eller afbryde forbindelsen til det, mens genoprettelsesmedierne oprettes. Hvis du gør det, kan der opstå en fejl.

- Opbevar genoprettelsesmedierne på et sikkert sted.

#### Tip!

- Hvis du er logget på din VAIO-computer som en standardbruger, bliver du muligvis bedt om at angive et administratornavn og en adgangskode.

#### Om oprettelse af genoprettelsesmedier

- Anvend, når du opretter genoprettelsesmedie, VAIO Care. Hvis du opretter genoprettelsesmedie på nogen måde og udfører genoprettelse, kan det være at VAIO-computeren ikke bliver genoprettet til standardindstillinger. Sony garanterer ikke computerens kompatibilitet med sådanne genoprettelsesmedie.

- Genoprettelsesmedier kan kun anvendes til den VAIO-computer, som de er oprettet på.

- Du kan ikke optimere din VAIO-computer ved hjælp af genoprettelsesmedier.

- Opret genoprettelsesmedier, så snart din VAIO-computer er klar til brug. I følgende situationer kan du muligvis ikke genoprette computeren fra genoprettelsesområdet, og du skal derfor bruge genoprettelsesmedie:

  - Du har ændret genoprettelsesområdet med apps, der er designet til at ændre data.

  - Du har installeret et andet operativsystem end det forudinstallerede på computeren.

  - Du har formateret den indbyggede lagerenhed uden at bruge VAIO Care (Rescue Mode): VAIO recovery solutions.

- Pas på, at du ikke kommer til at røre ved diskens overflade eller gøre den beskidt. Fingeraftryk eller støv på diskens overflade kan forårsage læse-/skrivefejl.

- Når du vil oprette genoprettelsesmedier, skal du bruge dobbelt så meget ledig plads på C-drevet end kapaciteten af de medier, du anvender. Afhængigt af modellen, kan du muligvis ikke oprette genoprettelsesmedie selv på købstidspunktet, fordi der mangler plads, uanset om det optiske diskdrev understøtter Blu-ray Disc- eller Double/Dual Layer dvd-medier.

- Læs først de relevante oplysninger i Hjælp-filen til VAIO Care, når du bruger et USB-flashdrev som genoprettelsesmedie.

Gå til toppen af siden

### Relateret emne

- Om genoprettelse
- Genoprettelse fra genoprettelsesområdet
- Genoprettelse fra genoprettelsesmedier
- Bemærkninger om genoprettelse

Gå til toppen af siden